open-index/open-wikipedia-markdown huggingface dataset:
Boomravinen

**Boomravinen** (kirgisisk Боом капчыгайы; russisk Боомское ущелье) er et stort juv i Kirgisistan. Elva Tsju renner i nordlig retning og skjærer igjennom en av fjellrekkene i Tian Shan. Øst for ravinen heter fjellene Kungei-Alatau og på vestsiden De kirgisiske fjell. Gjennom ravinen går en vei og jernbanen fra Bisjkek til Balyktsjy.

## Eksterne lenker
*
Innstilling

**Eksamen med innstilling**, eller *laudabilis med innstilling*, fra latin *laudabilis cum litteris commendatitiis*, ble tidligere brukt som ekstra heder til kandidater med beste hovedkarakter ved universitetseksamen av høyere grad. Det ble gjort innberetning til Kongen når en kandidat hadde avlagt eksamen med et slikt resultat, derav «med innstilling» i navnet.

Ved Norges tekniske høgskole ble kandidaten tildelt innstilling ved en snittkarakter på 1,5 og 1,0 på *Det store eksamensarbeidet,* vanligvis omtalt som «diplomen».

## Se også
* Preseterist

## Referanser
Gusuku

**Gusuku** (japansk: 御城; okinawisk: *gusiku*) er en type slott eller borger på Ryukyuøyene i Okinawa prefektur i Japan. Mange *gusuku* og de til dem relaterte kulturelle levninger er blitt listeført som verdensarv av Unesco, under navnet Gusuku-steder i kongedømmet Ryukyu.

## Eksterne lenker
* UNESCO World Heritage Centre - Gusuku Sites and Related Properties of the Kingdom of Ryukyu
Le Corbusier-huset i Berlin

**Le Corbusier-huset i Berlin** (tysk: *Corbusierhaus*) er en boligblokk oppført etter planer av den sveitsiske arkitekten Le Corbusier i Flatowallee 16 Berlins *[[Ortsteil]]* Westend.  Bygningen er 141 m lang, 23 m bred og 53 m høy.

Bygningen kalles også *Unité d'Habitation, berlinversjonen (Typ Berlin)*, etter Le Corbusiers idé om å oppføre boligblokker så store at de var et samfunn i seg selv. Andre realiserte versjoner av *Unité d'Habitation* finnes i Marseille, Nantes, Briey og Firminy, alle Frankrike. 

Som arkitekt utarbeidet le Corbusien nø han kalte «moduler», en målestokk ut fra menneskelige mål, slik at hver bolig er så høy som en voksen mann som strekker armen opp. Han tok utgangspunkt i en gjennomsnitthøyde på 1,75 m, noe som ga takhøyde 2,26 m. På den annen side hadde de fleste leilighetene to etasjer, men når Berlins forskrifter krevde 2,5 meter under taket, ble innvendig takhøyde justert etter de lokale byggeforskriftene.  

Tanken var at i stedet for å dekke grøntområder til med småhus, skulle boligene komprimeres som leiligheter i en *unité* («enhet»). Dermed sikret man at det gjenstående grøntområdet desto større. På 1950-tallet var det prestisje å kunne fremvise en *unité* tegnet av le Corbusier, på tysk kalt *Völkerbundgebäude* («folkeforbundsbygg»). Beboerne som flyttet inn rundt 1960, var ungdom, trolig familier også. Bygget var *Sozialer Wohnungshaus* («sosialt bolighus»), dvs. finansiert av den tyske husbanken, hvilket innebar statlig støtte i opptil 40 år. Men da statsstøtten opphørte, la staten Corbusier-huset ut for salg. Det første kjøperen gjorde, var å tvinge folk til å kjøpe sine egne leiligheter. Gjennom mange års husleie hadde de allerede betalt ned boligen, og mange var blitt pensjonister som ikke hadde råd til noe boligkjøp og dermed ble tvunget ut av sine egne hjem, i strid med prosjektets opprinnelig sosiale profil.

Corbusierhuset i Berlin ble oppført mellom 1956 og 1958 innenfor rammen av byggeutstillingen *[[Interbau]]* med tyngdepunkt i bydelen *[[Hansaviertel]]* («Hansa-kvartalet»). 

Bygningen var opprinnelig planlagt for *Hansaviertel* ved *[[Tiergarten]]*, men ble for stor for området, og arkitekten ble isteden enig med Berlins senat om en tomt på «olympiahøyden» i nærheten av Olympiastadion. Bygget ble ferdig på 18 måneder. Det ble i 1979 omgjort til eierleiligheter.

## Referanser


## Eksterne lenker
*
Cerro de la Muerte

**Cerro de la Muerte** er et fjell i Cordillera de Talamanca i Costa Rica. Det har en høyde på 3&nbsp;451 meter over havet. Fjellet kjennetegnes av et kaldt klima, med temperaturer som kan komme ned mot 0 °C.

Fjellet utgjør det høyeste punktet langs Den interamerikanske motorveien, på 3&nbsp;345 meter over havet.

Navnet *Cerro de la Muerte* betyr «dødens ås» på spansk, og kommer av legender om at mange bønder som kryssa fjellet døde av kulde.

## Eksterne lenker
* Cerro de la Muerte biologiske stasjon
Cerro Ventisqueros

**Cerro Ventisqueros** er med sine &nbsp;meter over havet det fjerde høyeste fjellet i Costa Rica. Fjellet befinner seg i kantonen Pérez Zeledón sør i landet, i fjellkjeden Cordillera de Talamanca, og er en del av Chirripó nasjonalpark.

## Referanser
Merete Heggelund

**Merete Heggelund** (født 21. oktober 1960) er rådmann i byen Medicine Hat i Canada. 
__NOTOC__
## Utdannelse
Hun er exam. oecon. Universitetet i Oslo fra årene 1979 til 1982 og MA fra University of Calgary fra årene 1982 til 1985. 

## Arbeid
Heggelund har arbeidet for blant annet Canadian Energy Research Institute og TransAlta Utilities Corporation, men har i brorparten av sin karriere innehatt diverse lederstillinger i Norsk Hydro og Statoil. 

## Personlig
Heggelund er gift, og har tre barn. Hun er datter av Bjørn Heggelund.

## Kilder
* Presentasjon på Medicine Hats nettsider
* Presentasjon Yatedo
Mikael Hoel

**Mikael Hoel** (1894–1984) var en norsk maler, særlig kjent for sine landskapsmalerier og kirkedekorasjoner, men også for sine mange portretter, blant annet av den svenske lyrikeren Dan Andersson. 

## Biografi
Mikael Hoel var født på Oppistu Hoel i Oppdal. Han var den første fra Oppdal som utdannet til maler og tegner og skapte seg en karriere i dette yrket. Fra 1911 fikk han undervisning hos professor Harald Krohg Stabell ved Norges tekniske høgskole (NTH) i Trondheim, som var i startfasen. I to år, fra 1913 studerte han ved Statens kunstakademi i Kristiania med Christian Krohg og Halvdan Strøm. Ved siden av studiene tok han undervisning i tegning og radering hos Johan Nordhagen ved Kunst- og Håndverkskolen. Etter å ha fullført studiet ved Kunstakademiet var han en tid elev hos Henrik Sørensen (1918).

De nye retningene som gjorde sitt inntog i mellomkrigstiden var ikke forenlige med Mikael Hoels kunstsyn og idealer. Det stred mot naturfølelsen hans, og stilte etter hans syn for små krav til kunstneriske ferdigheter. Han ønsket å skildre det som var vakkert. En kan likevel skimte impresjonistiske trekk i noen av hans bilder. Det var ikke nødvendig at alt var så realistisk. Blant hans store idealer var Christian Krohg og Henrik Sørensen. Han fulgte interessert med i det som skjedde innen malekunsten, og dro til Oslo for å besøke Høstutstillingen og andre utstillinger. Abstrakt kunst passet ham ikke, og surrealismen syntes han lite om. Likevel understreket han at det må oppdragelse til for å forstå moderne kunst.

Hans kunstverk var etterspurt uansett om det var tale om landskapsmotiver, portretter eller dekorering av kirker. I hans ungdom var motivene særlig hentet fra oppdalsnaturen og arbeidslivet på gården. Fra 1920-åra spesialiserte han seg på portretter, men fortsatte også å skildre naturen. Senere brukte han mange religiøse og bibelske motiver. Han malte altertavler i flere kirker og dekorerte skoler og menighetshus 
. 

## Verker (utvalg)
* Portretter ved Skjetlein Jordbruksskole
* Kirkene i Rennebu, Berkåk, Nerskogen, Lønset og Oppdal
* Trøndelag Kunstgalleri
* Det Kongelige Norske Videnskabers Selskab, Trondheim
* Kristiania Kunstforening(utlodning 1915)
* Namsos Kunstforening

## Utstillinger
* 1914 – 1917 og 1919: Høstutstillingen i Kristiania
* 1915, 1916: Vårutstillingen, Kristiania Kunstforening
* 1917, 1919:  Trondhjems Kunstforening
* 1918: Bergens Kunstforening
* 1919: Kunstnerforbundet, De unges utstilling
* 1930: Kunstnernes Hus, Trønder- og vestlandsmalere, 
* 1945: Kunst i Trøndelag, Trondhjems Kunstforening 

## Referanser
Siri Gedde-Dahl

**Siri Gedde-Dahl** (født 1960) er en norsk journalist. 

Hun vant i 2005 SKUP-prisen sammen med kollegaene Anne Hafstad og Alf Endre Magnussen for avsløringene rundt Vannverkssaken. I 2010 ble dette kåret til "tidenes SKUP" gjennom den 20 år lange historien til Stiftelsen for en Kritisk og Undersøkende Presse. Gedde-Dahl har jobbet i Aftenposten fra år 2000 til 2015, da hun begynte i Kapital (tidsskrift).

På bakgrunn av sitt arbeid med korrupsjon og økonomisk kriminalitet ga Gedde-Dahl, Hafstad og Magnussen ut boken «Korrupsjon i Norge» i 2008.

Gedde-Dahl og kolleger i Aftenposten vant også SKUP-diplom i 2014 for serien «Forsvarskuppene».  

Gedde-Dahl er cand.mag. med fagene sosiologi, statsvitenskap og journalistikk, og har gått på Journalisthøgskolen fra 1983 til 1985. Hun har tidligere jobbet i NTB, Næringslivets Ukeavis, Bondebladet og Gudbrandsdalen Lillehammer Tilskuer.  

Hun var leder i Offentlighetsutvalget fra 2012 til 2014. 

## Bibliografi
* Siri Gedde-Dahl, Anne Hafstad, Alf Endre Magnussen *Korrupsjon i Norge, * Kagge Forlag 2008 ISBN 9788248908173

## Referanser
Tindesølje

**Tindesølje** eller taggesølje er en rund sølje med utstående tinder eller tagger. Den er støpt i sølv eller i kobberlegeringer. Tindesøljer i sølv er ofte forgylt. Formen kan variere fra en enkel ring besatt med tinder og til større gjennombrutte plater som minner om slangesøljer.

Tindesøljer og bolesøljer er de søljetypene som er oftest nevnt i skifter i Telemark fra slutten av 1600-årene,, og Rikard Berge mener at noe jordfunn av tindesøljer i Seljord kan peke tilbake på senmiddelalderen. Tindesøljer har vært mye brukt i Telemark, Setesdal og Ryfylke, og de var vanlige i Hardanger og Nord-Hordaland.

## Litteratur
* Berge, Rikard. (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Fossberg, Jorunn, (1991): *Draktsølv*. Universitetsforlaget.  ISBN 82-00-07340-8

## Referanser


## Eksterne lenker
* Se tindesøljer eller taggesøljer i DigitaltMuseum
Tanzanias marine

**Tanzanias marine** (swahili: *Kamandi ya Jeshi la Majini*, engelsk: *Tanzania Naval Command*) er den maritime forsvarsgrenen i Tanzanias forsvar. Den ble opprettet i 1971 med støtte fra Folkerepublikken Kina.
## Eksterne lenker
*
Bjørn Killingmo

**Bjørn Killingmo** (1927–2019) var en norsk psykolog og psykoanalytiker. Han var professor i klinisk psykologi ved Universitetet i Oslo 1985–1997. 

Killingmo tilhørte første generasjon av kliniske psykologer i Norge, etter 1945. Han var i sin tid ledende i arbeidet for etablering av internklinikker ved Psykologisk Institutt og ledet gjennom en årerekke Klinikk for dynamisk psykoterapi ved Universitetet i Oslo. 

Blant hans mest sentrale arbeider er *Den psykoanalytiske behandlingsmetode. Prinsipper og begreper* (1971/1994) og *Rorschachmetode og psykoterapi. En egopsykologisk studie* (1980).

## Referanser
One in a Million

**One in a Million** henviser blant annet til:

*Engelsk tittel på filmen *[[Isens dronning]]*, 1936

**One in a Million* (Aaliyah-album, samt tittellåt), 1996
*''One in a Million'' (Drunk-EP, samt tittellåt), 1997
**One in a Million* (Big Country-album, samt tittellåt), 2001
**One in a Million* (Bosson-album, samt tittellåt), 2002
*''One in a Million'' (Matoma-album, samt tittellåt), 2018
Jakob Orlov

**Jakob Orlov** (født 15. mars 1986 i Skövde) er en svensk fotballspiller som for tiden er klubbløs.

Han spilte som spiss i SK Brann og kom fra Gefle IF i januar 2014.

## Referanser


## Eksterne lenker
* 
* Jakob Orlov i Branns spillerdatabase
Georges Couthon

**Georges Auguste Couthon** (født 22. desember 1755 i Orcet i Puy-de-Dôme i Frankrike, død 28. juli 1794 i Paris) var en fransk revolusjonspolitiker.

Couthon var opprinnelig embetsmann i Clermont, ble i 1791 valgt til den lovgivende forsamling, og i 1792 til nasjonalkonventet. Han vakte i førstnevnte forsamling oppmerksomhet ved avanserte tenkemåter og forslag, og deltok i det sistnevnte i utarbeidelsen av forfatningen av 1793. I årene 1793-1794 var han medlem av Velferdskomiteen, og stod lojalt ved Robespierres side. Sammen med ham kjempet han ivrig for innføringen av en dyrkelse av «fornuften» som et høyeste vesen. 

Han delte Robespierres og Saint-Justs skjebne ved statskuppet 9. thermidor 1794, og ble henrettet.

## Referanser


## Eksterne lenker
*
Shanghai II-klassen

**Shanghai II-klassen** (Type 062) er en kinesisk kanonbåt som er i bruk hos mange mariner i verden. 

## Brukere
* Folkets frigjøringshærs marine
* Albanias marine
* Bangladeshs marine
* Den demokratiske republikken Kongos marine
* Egypts marine
* Nord-Koreas marine
* Pakistans marine
* Sierra Leones marine
* Sri Lankas marine
* Tanzanias marine
* Øst-Timors marine

## Referanser




## Litteratur

*
Skospenne

**Skospenne** er en spenne brukt for å feste remmen på lærsko. Det har vært laget skospenner i sølv, men skospenner i kobberlegeringer var mer vanlig, og det har også vært laget skospenner i tinn og jern. I middelalderen var det vanlig at sko ble snørt med remmer, men skospenner er nevnt i en innbofortegnelse for kong Magnus Erikson fra 1340.

Skospenner ble populære i europeisk motedrakt på siste del av 1600-tallet. Det var stor produksjon av skospenner i England, og fra engelske verksteder ble det eksportert skospenner, blant annet til Norge. I et skattemanntall fra forsteder til Christiania i 1683, står det at engelskmannen Christopher Sørensen laget skospenner. I portrettet fra 1699 av storbonden Bjørn Frøysåk med familie fra Gol i Hallingdal, står både han selv og alle hans sønner med snøresko, og utover på bygdene i Norge ser det ut til at skospenner først blir mer vanlig et stykke ut på 1700-tallet.

Skospenner har vært brukt av både menn og kvinner. De eldste skospennene er nærmest kvadratiske mens de rektangulære eller ovale formene blir dominerende på slutten av 1700-tallet. Skospenner er støpt. For en gjørtler var det lett å ta en avstøpning for så å kopiere både form og dekor, og populære typer har derfor hatt stor utbredelse.

## Litteratur
* Berge, Rikard. (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Fossberg, Jorunn, (1991): *Draktsølv*. Universitetsforlaget.  ISBN 82-00-07340-8

## Referanser


## Eksterne lenker
* Skospenner i DigitaltMuseum
Paris Berelc

**Paris MaryJo Berelc** (født 29. desember 1998) er en amerikansk skuespiller, best kjent for sin rolle som Skylar Storm i Disney XD-komedien *[[Supersykehuset]]*.

## Karriere
Berelc ble kontaktet på kjøpesenteret av Ford Models i en alder av ni. Hun startet sin modellkarrière, og ble med i hundrevis av annonser fra Kohls, Boston Store, svi, K-mart, American Girl, og mer. Hun var på forsiden av *American Girl Magazine* i november/desember- utgaven i 2009. I 2010 begynte Berelc sin profesjonelle skuespillerkarrière i en alder av 12. Hun tok sitt første skuespillerkurs i Acting Studio Chicago. I november 2012 besluttet foreldrene hennes å ta henne med til Los Angeles for å dra på audition, og hun booket sin første TV-pilot i løpet av noen få måneder.

I 2013, fikk Berelc hovedrollen i Disney XDs actionserie *[[Supersykehuset]]*. Berelc spiller karakteren Skylar Storm, en superheltinne som mistet superkreftene sine i kamp mot «The Annihilator». De andre hovedrollene i serien er (Kaz) Bradley Steven Perry, (Oliver) Jake Short og (Alan) Devan Leos.

## Personlig liv
Berelc er født og oppvokst i området Millwaukee, Wisconsin. Hun er blanding av fransk-kanadisk, europeisk og asiatisk (filippinsk). Hun begynte å danse da hun var 4 år. Hun konkurrerte i turn fra hun var 6 til hun ble 14 år, og hun var en turner på nivå 10 (høyeste nivå før elite turn).

## Filmografi
### Filmer

| Min usynlige søster
| Molly

### TV

## Referanser


## Eksterne lenker
* 
*
Storelva (Goverdalen i Tromsø)

**Storelva** (også kalt *Goverelva* og *Storanderselva*) er ei elv i Tromsø kommune i Troms. Den er  lang og har et nedbørfelt på .

Elva har utspring fra et navnløst vatn mellom Bálggesvárri (1 627 moh.) i nord og Nállangáisi (1 595 moh.) i sør, i de sentrale delene av Lyngsalpan. Herfra renner elva først mot vest, senere nordvest, gjennom Goverdalen. Den munner ut i Sørfjorden rundt seks kilometer nord for Lakselvbukt.

Den øvre delen av nedbørfeltet ligger innenfor Lyngsalpan landskapsvernområde.

## Referanser
Roman Petusjkov

**Roman Aleksandrovitsj Petusjkov** (russisk: Роман Александрович Петушков; født 18. februar 1978) er en russisk funksjonshemmet skiskyter og langrennsløper. Han har vunnet mange VM-gull i langrenn og skiskyting, og vant seks gullmedaljer ved Paralympiske vinterleker 2014 i Sotsji. 

Han begynte med langrenn i 2006, og debuterte internasjonalt ved verdenscupen i 2007. Han konkurrerer i klassen LW12 for sittende utøvere. 

## Karriere
Petusjkov deltok ved VM i skiskyting og langrenn for funksjonshemmede 2009, der han fikk han gull på både 10 og 15 km langrenn (LW10-12), mens på langrennsspringen kom han på 2.-plass. I skiskyting kom han på 2.-plass på 3 km jaktstart, og 3.-plass på 12,5 km. 

Han representerte Russland ved de paralympiske vinterlekene 2010 i Vancouver, der han også deltok i både langrenn og skiskyting. På 15 km kom han på 2.-plass, bak Irek Zaripov, og han kom på 5.-plass på både 10 km og langrennssprinten. I skiskyting fikk han bronse på 12,5 km, og endte på 20.-plass på 2,4 km jaktstart. 

Ved Para-VM 2011 fikk han ingen medaljer i langrenn, men kom på 4.-plass på sprinten, 8.-plass på 15 km og 12.-plass på 10 km. I skiskyting fikk han gull på 2,4 km jaktstart og bronse på 7,5 km, mens han stilte ikke til start på 12,5 km. I 2013 deltok han igjen ved VM for funksjonshemmede, der han vant både 10 km og 15 km langrenn, samt langrennssprinten. Han deltok også på stafettlaget som vant 4 x 2,5 km stafett. I skiskyting vant han 12,5 km, og kom på 2.-plass på 7,5 km. På 7,5 km fikk han bronse.  

Ved Paralympiske vinterleker 2014 i Sotsji vant seks av de syv øvelsene han stilte til start i. Han vant langrennssprinten og 15 km langrenn, samt at Russland vant 4 x 2,5 km stafett. På 10 km kom han på 4.-plass. I skiskyting vant både 7,5 km, 12,5 km og 15 km. 

## Eksterne lenker
* Profil hos Paralympics 2014 
* Profil hos IPC  (biografi og resultater)
Zakariah Barie

**Zakariah Barie** (født 29. mai 1953) er en tidligere langdistanseløper fra Tanzania som spesialiserte seg på 10&nbsp;000 meter.

Han ble sølvmedaljevinner på 10&nbsp;000 meter under Samveldelekene i 1982 og ble nummer 13 på samme distanse under sommer-OL 1984. Han deltok også under sommer-OL 1980 og under VM i friidrett 1983, men nådde ikke finalen på noen distanser.

## Referanser


## Eksterne lenker
*
Friendly Persuasion

**«Friendly Persuasion»** er en populærmusikksang, skrevet av Dimitri Tiomkin (melodi) og Paul Francis Webster (tekst). Den ble publisert i 1956 og forekom i filmen *[[Friendly Persuasion (film)|med samme navn]]* fra samme år. Den fikk i 1957 en Academy Award-nominering i kategorien «Best Song».

Den best kjente versjonen ble spilt inn på singlen Dot 45-15490 i 1956 av Pat Boone. En annen innspilling med The Four Aces, på singlen Decca 9-30041, fulgte etter Boones in 1956. Den lå som høyest som # 45 på Billboards popliste.

## Andre innspillinger
*Aretha Franklin. Utgitt på hennes LP-album *[[Soft and Beautiful]]* (Columbia CS&nbsp;9776) i 1969.
*Ted Heath
*Cleo Laine
*Tony Perkins
*George Shearing
*Toots Thielemans
*Dinah Washington
*Lem Winchester

I 2013 ble sangen anvendt i BBCs TV-serie *[[Call the Midwife]]*

## Norsk versjon
Arne Bendiksen har skrevet en norsk tekst. Norsk tittel er «Blir du min».

## Innspilling
*Odd Borg. Utgitt på singlen Triola TN&nbsp;104 i 1957.

## Referanser
Sergej Makarov

**Sergej Makarov** (kyrillisk: Сергей Макаров) er navnet til flere personer:

*Sergej Makarov (ishockeyspiller) (patr. *Mikhailovitsj*; født 1958)
*Sergej Makarov (spydkaster) (patr. *Alexandrovitsj*; født 1973)
*Sergej Makarov (volleyballspiller) (patr. *Valerjevitsj*; født 1980)
*Sergej Makarov (fotballspiller) (patr. *Vladimrovitsj*; født 1987)
Just Walkin’ in the Rain

**«Just Walkin' in the Rain»** er en amerikansk populærmusikksang. Den ble skrevet i 1952 av Johnny Bragg og Robert Riley, fanger ved Tennessee State Prison i Nashville, etter en kommentar gjort av Bragg mens de to krysset gårdsplassen da det regnet. Bragg skal ha sagt: *«Her spaserer vi bare i regnet og undres over hva jentene gjør»*.

Riley antydet at dette kunne danne et godt grunnlag for en sang, og i løpet av få minutter hadde Bragg skrevet to vers. Ettersom Bragg verken kunne lese eller skrive spurte han Riley om å skrive ned teksten mot at han skulle bli kreditert som én av sangens opphavspersoner.

Bragg og hans band, The Prisonaires, spilte senere inn sangen for Sun Records. Den ble en hit på Billboards R&B-liste i 1953. Den best kjente versjonen av sangen ble imidlertid spilt inn på singlen Columbia 4-40729 av Johnnie Ray i 1956. Den lå som # 2 på Billboard Hot 100-listen og som # 1 på den britiske singelisten i syv uker.Ray likte i begynnelsen ikke sangen, men fremførte den på grunnlag av anbefalinger til Mitch Miller. På Rays versjon deltok The Ray Conniff & his Orchestra & Chrous samt én som plystret.

## Norsk versjon
Arne Bendiksen har skrevet en norsk tekst. Den norske tittelen er «Jeg plystrer mens jeg går». Den ble sunget inn på plate av Odd Borg.

## Innspilling
*Odd Borg. Utgitt på singlen Triola TN&nbsp;104 i 1957.

## Referanser
Harald Skavlan

**Harald Skavlan** (født 19. juni 1854 i Herøy, død 11. juli 1908 på Voss) var en norsk jernbaneingeniør. Foreldrene var Aage Schavland og Gerhardine Pauline Bergh (1817–1884). Han var bror av Sigvald Skavlan, Olaf Skavlan og Aage Gerhard Skavlan, samt svoger av Ludvig Daae (1829–1893).

Skavlan ble utdannet ingeniør i Gøteborg. Han arbeidet på Rørosbanen, Gjøvikbanen og Hamar-Sel-banen før han tok over etter Thorbjørn Lekve som leder for bygging av Bergensbanen fra vest. Skavlan argumenterte for motsyklisk økonomisk politikk ved å drive jernbaneanlegg i lavkonjunkturer for å motvirke ledighet.

## Referanser
Twingle

**Twingle** er en type totaktsmotor med to stempler. Navnet "twingle" er et sammendrag av ordene "twin" og "single", dette fordi motoren har to stempler som virker som ett. Stemplene sitter enten på hver sin råde, eller på en gaffelformet råde med eller uten hengsel. Stemplene står ett foran det andre sett fra siden av rotasjonsretningen (ikke side om side som på vanlige twin-motorer) og beveger seg tilnærmet samtidig opp mot det felles forbrenningskammeret. Spylekanalene er plassert i den ene sylinderen, mens eksosporten(e) sitter i den andre. Fordelen med dette er at friskgassen (luft/bensin) må gå "over kanten" mellom sylindrene og skyver eksosen, som den ikke lett blander seg med, foran seg hele veien. Dermed oppnåes god fyllingsgrad, samtidig som utslipp av uforbrent friskgass begrenses. Dette gir en sterk og økonomisk motor, i forhold til en vanlig totakter fra før ekspansjonskammerets tid.

Det kanskje mest kjente kjøretøyet med twingle-motor er eldre Puch motorsykler. Et annet eksempel er bilen Trojan som ble produsert i England fra 1920-tallet, denne hadde en 4-sylindret motor med denne virkemåten som i praksis var to twingle-motorer koblet sammen.
Ensemble Ylajali

**Ensemble Ylajali** er et norsk kor, etablert i Bodø i 2008, bestående av 17 kvinnelige korsangere (2024). 

Navnet «Ylajali» kommer fra Knut Hamsuns roman *[[Sult (roman)|Sult]]*, hvor Ylajali er kvinnen hovedpersonen i romanen drømmer om og lengter etter.  

Ensemblet dirigent og kunstneriske leder er Pål-Are Bakksjø. 

## Diskografi
2014: *Marys song*

## Konkurranser
* Norges Korforbunds landskonkurranse for kor 2011 i Olavshallen, med seier i damekor- (23,9 poeng) og rytmisk klasse (21,6 poeng). Ensemblets daværende dirigent, Pål-Are Bakksjø, ble tildelt prisen for beste dirigent.   
* Concorso Corale Internazionale, Riva del Garda 2014, med seier i damekorklassen med 25,6 poeng, og seier i sakral klasse med 26,33 poeng.

## Referanser


## Eksterne lenker
* Ensemble Ylajalis nettsider
Ambala (elv)

**Ambala** er en elv sørvest i Tanzania. Den renner gjennom Rukwadalen, som utgjør en del av den langt større Riftdalen.

## Referanser
Bangala (elv)

**Bangala** er en elv nordvest i Tanzania. Den er en sideelv til Mkuzu og har sitt utspring i en foss kjent som Sonifallene.

## Referanser
Kafufu (elv i Tanzania)

:*For elven i [[Angola]] med samme navn, se [[Kafufu (elv i Angola)]].*
**Kafufu**, også kjent som **Kavu**, er en elv sørvest i Tanzania. Den renner gjennom Rukwadalen og Chadasjøen før den munner ut i Rukwasjøen. Elven er dyp og har en sterk strøm. I Kafufudalen er det betydelige forekomster av jern og kull.

## Referanser
Oksana Sjysjkova

**Oksana Valerijivna Sjysjkova** (ukrainsk: Оксана Валеріївна Шишкова; født 10. juni 1991 i Kharkov) er en ukrainsk funksjonshemmet idrettsutøver. Hun konkurrerer i langrenn og skiskyting, i klasse B2 for synshemmede.

Hun begynte med langrenn i 2004, og har 4 VM-sølv fra 2011 og 4 paralympiske bronsemedaljer fra 2014 som fremste meritter.  

## Idrettskarriere
Hun deltok i sitt første VM da hun deltok i VM i langrenn og skiskyting for funksjonshemmede 2009. I skiskyting kom hun på 4.-plass på 12,5 km og 6.-plass på 3,6 km jaktstart. I langrenn kom hun på 6.-plass på sprinten (1 km), mens hun kom på 8.-plass på 15 km i klassen B1-3. Året etter deltok hun ved Paralympiske vinterleker 2010 i Vancouver, der kom på 6.-plass på 12,5 km skiskyting og 5.-plass på 3 km jaktstart. I langrenn kom hun på 6.-plass på sprinten og 6.-plass på 5 km. 

Ved neste VM, i 2011 i Khanty-Mansiusk, fikk hun til sammen fire sølvmedaljer. I skiskyting kom hun på 2.-plass på både 12,5 km og 3 km jaktstart, og i langrenn fikk hun samme plassering på sprinten og på 3 x 2,5 km stafett. 

Ved VM i langrenn og skiskyting for funksjonshemmede 2013 i Sollefteå‎ fikk hun bronse på 10 km skiskyting. På 12,5 km kom hun på 4.-plass, men hun stilte ikke til start på 6 km. I langrenn kom hun på 5.-plass på sprinten. Hun stilte også til start på 15 km, men fullførte ikke løpet.  

Hun kom på 3.-plass på både 6 km, 10 km og 12,5 km skiskyting ved Paralympiske vinterleker 2014 i Sotsji i Russland, og kom også på 3.-plass på langrennssprinten. På langrennsstafetten (4 x 2,5 km) kom Ukraina på 4.-plass. På 5 km fri teknikk i langrenn kom hun også på 4.-plass.  

## Referanser


## Eksterne lenker
*  IPC - Oksana Shyshkova  (biografi og resultater)
*  Profil hos Sotsji 2014
Kalambo (elv)

**Kalambo** er en elv som utgjør en del av grensen mellom Zambia og Tanzania. Den er en forholdsvis liten elv som har sine kilder i høylandet nordøst for Mbala, i en høyde av om lag 1800 meter over havet, og renner gjennom Albertine-riftdalen før den munner ut i den sørøstlige enden av Tanganyikasjøen, i en høyde av om lag 770 meter over havet. Lengden er om lag 50 km målt i rett linje. Dette inkluderer de kjente Kalambofallene, som er den nest høyeste fossen i Afrika etter Tugelafallene i Sør-Afrika. Kalamboelven skjærer seg ned i en dyp kløft nedenfor fossen.  

## Kilder
* UNESCO, World Heritage Centre, Kalambo falls archaeological site (prehistoric settlement site), 11/06/1997. 
* Forestry. Encyclopædia Britannica. 2006. Encyclopædia Britannica online. Besøkt 17. juni 2006.
Lukuledi

**Lukuledi** er en 160 km lang elv i det sørøstlige Tanzania. Den har sitt utspring ved grensen mellom regionene Lindi og Mtwara, og renner i nordøstlig retning i Lindi-regionen før den munner ut i Indiahavet nær Lindi. Lukuledi utgjør skillet mellom Mueraplatået og Makondeplatået. I den tørre årstiden fra april til oktober synker vannstanden betydelig, og det er kun en strekning på rundt 40 km nederst i elveløpet som aldri tørker helt inn.    

Den nedre delen av Lukuledi danner grensen mellom økoregionene Nord- og Sør-Zanzibar-Inhambane tropiske lauvfellende kystskog.
Den gamle Guangxi-klikken

**Den gamle Guangxi-klikken** (kinesisk: 旧桂系) var en slagkraftig krigsherregruppering i Republikken Kinas tidlige historie. Den hadde sitt tyngdepunkt i den sørkinesiske provinsen Guangxi. 

Klikkens leder var Lu Rongting (陆荣廷), og den var under hans lederskap i stand til å vinne kontroll også over naboprovinsene Hunan og Guangdong. Sammen med Yunnan-klikken utgjorde den hovedkraften i opposisjonen mot Yuan Shikais monarkistiske ambisjoner under den nasjonale beskyttelseskrig.  Sammen med Yunnan-klikken og Sun Yat-sens kinesiske revolusjonsparti startet den bevegelsen for konstitusjonens beskyttelse. 

Det tok ikke lang tid før klikken kom på kant med Sun og presset ham fra makten. Sun, Chen Jiongming og Yunnan-klikken klarte imidlertid etterpå å beseire dem i Guangdong-Guangxi-krigen. Den gamle Guangxi-klikken brøt sammen tidlig i 1920-årene, og ble erstattet av den Sun-vennlige nye Guangxi-klikken.

## Referanser
Prestebakkefjella naturreservat

**Prestebakkefjella naturreservat** ligger i Halden kommune, ca 19 km sørøst for Halden by og ca 3 kilometer øst for Prestebakke kirke. Prestebakkemosen er Østfolds største sammenhengende myrområde.

Formålet med vernet er å bevare et skogområde med flere forskjellige naturtyper. Prestebakkefjella består av en blanding med barskog, tjern, vassdrag og myrer. Området ble kraftig utvidet 14. februar 2014 med 2422 dekar til totalt 6893 dekar.

## Referanser
U18-NM i ishockey for menn

**U18-NM i ishockey for menn** er en årlig ishockeyturnering for juniorlag, som først ble premiert med Canada Cup troféet i 1947 av den canadiske ambassaden. Pokalen, aksje i evigvarende trofé, ble til og med 1997 tildelt vinneren av NM junior. Fra og med 1998 ble pokalen tildelt vinneren av NM yngre junior.

Fra 2008/09- til 2011/12-sesongen ble turneringen betegnet som **U17-NM**, og siden 2012/13-sesongen betegnet som **U18-NM**.

## Troféer

## Kilder
*Hockey.no
Kamaboko

**Kamaboko** (蒲鉾) er et japansk matprodukt som består av suketōdara (en slags japansk torsk) og/eller andre hvite fisker som kokes til de gelatiniseres.

Når Kamaboko skal spises blir den først nedkjølet, og serveres med forskjellige dipsauser eller skivet og servert som tilbehør i varme supper, nudelretter, med mere.

*Naruto* (virvel) kalles en type av kamaboko der det røde sjiktet skrur seg innover som på en rullekake. 

Kamaboko tilhører en kategori mat som kalles *[[surimi]]*.

## Litteratur
* Shizuo Tsuji: *Japanese Cooking. A Simple Art*. Kodansha International, New York 1980, ISBN 0-87011-399-2
Mkulumuzi

**Mkulumuzi** er en elv i det nordøstlige Tanzania. Den utgjør en del av nedslagsfeltet til Pangani-elven.

## Referanser
Bill Keenan

**Bill Keenan** (født 15. april 1986 i New York, New York) er en ishockeyspiller fra USA. Han spiller for tiden høyre ving eller senter for IF Sundsvall Hockey i Hockeyallsvenskan.

## Referanser


## Eksterne lenker
* 
* 
* 
* 
*  dropyourgloves.com
* dropyourgloves.com
*    Bill Keenan Amazon Author Page
Liste over veier i Tanzania

Dette er en **liste** over Tanzanias veinett. Hovedveiene, som er listet i tabellen, har veinummer som begynner med T, det finnes dessuten regionale veier, disse har veinummer som begynner med R. Frem til 1980-årene hadde Tanzania et felles nummeersystem med Uganda og Kenya, disse begynte med A eller B, og finnes fremdeles på mange kart.

Tanzania har et klassifisert hovednett av veier, vedlikehold og utvikling av disse er underlagt abeidsdepartementet (*Ministry of Works*). Dette nettet har et omfang på rundt 86472 km, derav 12786 km hovedveier og 21105 km regionalveier. Resten av nettet består av distrikts-, by- og samleveier. 

## Nasjonale veier
Hovedveiene utgjør 12&nbsp;786 km, derav har 5&nbsp;130 km fast veidekke.

## Referanser



## Eksterne lenker
*
Manonga

**Manonga**, også kjent som **Manyonga**, er en elv i det sentralvestlige Tanzania. Den renner i østlig retning gjennom regionene Shinyanga, Tabora og Singida, og munner ut i Kitangirisjøen. I tørketiden, som varer fra juni til november, er Manonga helt tørrlagt. 

## Referanser
Mkuzu

**Mkuzu** er en elv nordøst i Tanzania. Magamba skogreservat utgjør en del av landskapet rundt elven, mens fossen kjent som Sonifallene ligger i elven ved samløpet mellom Mkuzu og Bangala. Elven renner også gjennom landsbyen Kifungilo.

## Referanser
Kungei-Alatau

**Kungei-Alatau** (kirgisisk:  Күңгөй Ала-Тоо; kasakhisk: Кунгей-Алатау) er en fjellrekke i Tian Shan. Den har en lengde på  og ender i Boomravinen i vest. Den høyeste toppen er Tsjok-Tal på 4&nbsp;771&nbsp;moh. Grensa mellom Kasakhstan og Kirgisistan følger delvis toppen av disse fjellene.

## Referanser


## Eksterne lenker
*
De kirgisiske fjell

**De kirgisiske fjell** (kirgisisk: Кыргыз Ала-Тоосу – Kyrgyz-Alatau) er en fjellrekke i Tian Shan. Den har en lengde på  fra Boomravinen nær Issyk-Kul til Taraz i Kasakhstan. Den høyeste toppen er 4&nbsp;875&nbsp;meter over havet. Grensa mellom Kasakhstan og Kirgisistan følger delvis toppene av disse fjellene. Vannskillet mellom elvene Talas og Tsju følger også hovedryggen til De kirgisiske fjell.

## Referanser


## Eksterne lenker
*
Terskej-Alatau

**Terskej-Alatau** (kirgisisk:  Тескей Ала-Тоо; russisk: Терскей-Алатау) er en fjellrekke i Tian Shan. Den har en lengde på  og ligger sør for den store innsjøen Issyk-Kul. Den høyeste toppen er Pik Karakol på 5&nbsp;216&nbsp;moh.

## Referanser


## Eksterne lenker
*
Marhanets

**Marhanets** (ukrainsk: Марганець; russisk: Марганец - Marganets) er en gruveby i Dnipropetrovsk oblast sentralt i Ukraina. Den ligger på høyre bredd av Kakhovkareservoaret ved Dnepr. Byen har omkring 50.000 innbyggere. 

Byen ble grunnlagt i 1938 ved en sammenlegging av en rekke mindre gruvearbeiderbosetninger. Den er bygd opp rundt manganmalmen som utvinnes og bearbeides - bynavnet sikter til dette.

## Referanser


## Eksterne lenker
*
Amvrosijivka

**Amvrosijivka** (ukrainsk: Амвросіївка; russisk: Амвросиевкаm *Amvrosijevkat*) er en by i Amvrosijivka rajon i Donetsk oblast (provins) i Ukraina. Den har omkring 20&nbsp;000 innbyggere (2011). 

Byen ble grunnlagt i 1869 da det ble bygd en jernbanestasjon på stedet, og den fikk bystatus i 1938. Siden 1896 har det ligget en sementfabrikk i byen. 

Kilder:

## Referanser


## Eksterne lenker
http://www.slavrada.gov.ua/
Leodegar Tenga

**Leodegar Tenga** (født 23. september 1955) er en tidligere fotballspiller og fotballtrener, samt tidligere president for Tanzanias fotballforbund.

## Karriere som klubbspiller
Tenga har spilt for de to tanzanianske toppklubbene Young Africans SC og Pan African FC.

## Landslagskarriere
Tenga spilte for Tanzanias herrelandslag fra 1975 til 1981, hvor han også var lagkaptein fra 1977.

## Karriere som trener
Tenga var trener for Pan African FC han avsluttet karrieren som spiller i 1981, og fram til 1984.

## Øvrig karriere
Tenga var president for Tanzanias fotballforbund fra 2005 til 2013. Siden 2007 har han også vært leder av idrettsrådet for fotball i Øst- og Sentral-Afrika (CECAFA). Tenga var generalsekretær i Tanzanias fotballforbund fra 1988 til 1990, og medlem av Tanzanias idrettsråd fra 1990 til 2002, hvor han også satt som leder fra 2000 til 2002. I mars 2001 kunne britiske medier melde at Tenga hadde gått av som medlem av Tanzanias idrettsråd som en protest mot sanksjoner som FIFA påførte Tanzanias fotballforbund, etter at daværende leder i Tanzanias fotballforbund, Muhidin Ndolanga, samt daværende generalsekretær i samme forbund, Ismail Aden Rage, var avskjediget og arrestert i forbindelse med en underslagssak.

## Referanser


## Eksterne lenker
*
Todd-AO

**Todd-AO** er et etterproduksjonselskap grunnlagt i 1953, og gir lydrelaterte tjenester til film og TV-industrien. Selskapet driver tre anlegg i Los Angeles-området. Todd-AO er også navnet på widescreen, 70 mm filmformat som ble utviklet av Mike Todd og den amerikanske «Optical Company» i midten av 1950-tallet. Todd-AO ble opprinnelig grunnlagt for å fremme og distribuere dette systemet.
Monica Csango

**Monica Beate Csango** (født 1969) er en norsk journalist, filmskaper og forfatter. 

Csango er utdannet cand.mag. fra Universitetet i Bergen og har gjennomført en to-årig coachutdanning. Csango har arbeidet som journalist siden 1995 og var fra 1997 til 2008 ansatt i TV 2 som filmjournalist og nyhetsjournalist. Csango har gitt ut to bøker på Gyldendal. 

I 2005 laget Csango dokumentarfilmen ''Evig din'' som handlet om hennes ungarske familie og hennes farfars mystiske forsvinning under andre verdenskrig. Filmen ble samme år tildelt en Amandapris i kategorien beste dokumentarfilm. Farfaren Ferenc ble i mars 1942 sendt fra Ungarn til tvangsarbeid i Donetsk (i dagens Ukraina) sammen med 70 000 andre ungarske jøder mens den gravide farmoren Magda greide å flykte. De siste sporene etter farfaren var i Bombay i 1946, det er ukjent hvordan farfaren kom seg til India. Csangos far kom som flyktning til Norge i 1969 (via Jugoslavia og Italia hjulpet av diplomaten Geir Grung). Farmoren Magda døde i 2014 uten å ha sett mannen igjen. Mormoren og morfaren kom til Norge som flyktninger i 1947 fra et krigsherjet Ungarn. I 2017 kom boken *Fortielser. Min jødiske familiehistorie* ut på Kagge forlag. Denne boken jobber dypere inn i de psykologiske aspektene om hvordan følelser går i arv i familier.  

Siden 2008 har hun blant annet vært sjefredaktør for magasiner *[[Costume]]* (Bonnier Forlag) og *[[Det Nye]]*  (Egmont Hjemmet Mortensen). TV-produsent I Nordisk Film og TV, regissør og prosjektleder. Csango har ledet film og tv- linjen ved Westerdals Høyskole. Hun har vært medlem av rådet for Arkivet Senter for fred og menneskerettigheter. 

## Verker
* *Evig din*, 2005. Film.
* *Til å spise opp*, kokebok. Gyldendal Norsk Forlag, 2013.
* *Fortielser - min jødiske familiehistorie*. Sakprosa.  Kagge forlag, 2017. ISBN 9788248919551
* *Tatt på fersken *, kokebok. Gyldendal Norsk Forlag, 2019.

## Referanser


## Eksterne lenker
*
Nállangáisi

**Nállangáisi** er et fjell i Lyngsalpan i Tromsø kommune i Troms. Den høyeste toppen er på .

Fjellet ble første gang besteget sommeren 1899 av Elizabeth Main, Emil Imboden og Josef Imboden.

## Referanser
Coelarthrini

* Se Systematisk inndeling

**Coelarthrini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Nokså små, slanke trebukker, kroppens grunnfarge blankt svart. Hodet er firkantet sett ovenfra og omtrent så langt som bredt, med små fasettøyne. Antennene er kortere enn kroppen, de innerste leddene noe fortykkede. Pronotum er mye lengre enn bredt. Dekkvingene er slanke og parallellsidige, med gule eller oransje striper eller flekker.

## Levevis
Larvene lever i død ved, mest av løvtrær.

## Utbredelse
Gruppen er kjent fra Mellom-Amerika og fra Ecuador.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Coelarthrini Lacordaire, 1869
******** Slekten *[[Platyarthron]]* Guérin-Méneville, 1844 (synonym *Coelarthron* Lacordaire, 1869)
********* *[[Platyarthron bilineatum]]* Guérin-Méneville, 1844
********* *[[Platyarthron chilense]]* (J. Thomson, 1860)
********* *[[Platyarthron laterale]]* Bates, 1885
********* *[[Platyarthron rectilineum]]* Bates, 1880
********* *[[Platyarthron semivittatum]]* Bates, 1885
********* *[[Platyarthron villiersi]]* Delfino, 1985

## Kilder

* Liste over slektene
* Katalog med utbredelsesdata, amerikanske arter 

## Eksterne lenker
* 
* Bildegalleri
Coptommatini

* Se Systematisk inndeling

**Coptommatini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Levevis
Larvene lever i død ved, mest av løvtrær.

## Utbredelse
Slekten *Coptomma* finnes på New Zealand og Ny-Caledonia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Coptommatini Lacordaire, 1869
******** Slekten *[[Coptomma]]* Newman, 1840
********* *[[Coptomma douei]]* (Lucas, 1862) - Ny-Caledonia
********* *[[Coptomma lanigerum]]* (Fabricius, 1775) - Ny-Caledonia
********* *[[Coptomma lineatum]]* (Fabricius, 1775) - New Zealand
********* *[[Coptomma marrisi]]* Song & Wang, 2003 - New Zealand
********* *[[Coptomma sticticum]]* (Broun, 1893) - New Zealand
********* *[[Coptomma sulcatum]]* (Fabricius, 1775) - New Zealand
********* *[[Coptomma variegatum]]* (Fabricius, 1775) - New Zealand
******** Slekten *[[Navomorpha]]* White, 1855 - noen ganger plassert i en stamme for seg, Navomorphini
********* *[[Navomorpha textoria]]* (Newman, 1840) - Queensland

## Kilder

* Liste over slektene
* Katalog med utbredelsesdata 

## Eksterne lenker
*
Tomark Viper SD-4

**Tomark Viper SD-4** er et slovakisk én-motors, monoplan,
helmetall, to-seter, lavvinget mikrofly, konstruert hos TOMARK s.r.o. Flyet har en firesylindret boxermotor Rotax 912 UL på 80hk, eller Rotax 912 ULS på 100 hk. Flyet selges også som byggesett for selvbyggere.

## Eksterne lenker
*  (engelsk)
* Mer om flyet (engelsk)
* om flyet (engelsk)
Shark.Aero Shark UL

**Shark.Aero Shark UL** er et slovakisk én-motors, monoplan, to-seter, lavvinget mikrofly, konstruert hos Shark.Aero s.r.o.. Flyet har en firesylindret boxermotor Rotax 912 ULS på 100 hk. Shark UL er et av verdens raskeste mikrofly.

## Varianter
;Shark UL:
:Europeisk UL,
;sportShark;
:Shark LSA,

## Referanser


## Eksterne lenker
*  (engelsk)
* Mer om flyet på www.sharkaeronorway.no 
* Mer om flyet påp www.gryfair.cz  (engelsk)
Deilini

* Se Systematisk inndeling

**Deilini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, langstrakte trebukker, ofte mørke med en blyaktig glans. Antennene er kortere enn kroppen.
Pronotum er omtrent så langt som bredt.
Lårene er litt klubbeformede.

## Levevis
Larvene lever i død ved, mest av løvtrær.

## Utbredelse
Gruppen er spredt utbredt i Europa, Asia og Australia. Det er uvisst om den afrikanske slekten *[[Prosype]]* også bør regnes med her.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Deilini Fairmaire, 1864
******** Slekten *[[Deilus]]* Audinet-Serville, 1834
********* *[[Deilus fugax]]* (Olivier, 1790) - Europa
********* *[[Deilus notula]]* Fauvel, 1906 - Ny-Caledonia
******** Slekten *[[Delagrangeus]]*  Pic, 1892 - Asia
********* *[[Delagrangeus angustissimus]]* Pic, 1892
********* *[[Delagrangeus schurmanni]]* Sama, 1985
******** Slekten *[[Eburophora]]* White, 1855 - Australia
********* *[[Eburophora eburata]]* (Pascoe, 1865)
********* *[[Eburophora octoguttata]]* White, 1855
******** Slekten *[[Prosype]]* J. Thomson, 1864 - Afrika, noen ganger plassert i Xystrocerini
********* *[[Prosype clennellae]]* Adlbauer, 2009
********* *[[Prosype ethiopicus]]* Adlbauer, 2008
********* *[[Prosype filiformis]]* (Buquet, 1859)
********* *[[Prosype juniperi]]* Holzschuh, 1993
******** Slekten *[[Schizopleurus]]* Lacordaire, 1869
********* *[[Schizopleurus balteatus]]* Lacordaire, 1869
******** Slekten *[[Telocera]]* White, 1858
********* *[[Telocera wollastoni]]* White, 1858

## Kilder

* Liste over slektene
* Katalog med utbredelsesdata, europeiske, afrikanske og asiatiske arter 

## Eksterne lenker
*
Huchuan-klassen

**Huchuan-klassen** (Type 025) er en kinesisk torpedobåt som er i bruk hos mange mariner i verden. 

## Brukere
* Folkets frigjøringshærs marine
* Bangladeshs marine
* Romanias marine
* Tanzanias marine

## Referanser




## Litteratur

*
Lars Aarønæs

**Lars Aarønæs** (født 25. april 1958) er en norsk frilansjournalist og faglitterær forfatter. Han var ansvarlig redaktør for gatemagasinet *[[=Oslo]]* fra 2014 til 2019.

I 24 år skrev han Språkspalta i Norsk Journalistlags fagblad *[[Journalisten]]*, inntil papirutgaven ble nedlagt. Han er en mye brukt språkforeleser i pressen og næringslivet. Han startet karrieren som fast frilanser i *[[VG]]*s lørdagsredaksjon (1983–1986). Senere har han jobbet for en rekke magasiner i norsk fagpresse, som *Fjell og Vidde*, *[[Kampanje]]* og *[[Bonytt]]*. Han har utgitt en rekke håndbøker om journalistspråket.

Aarønæs fikk utmerkelsen Årets frilanser fra Frilansjournalistene/NJ i 2005.

## Bibliografi
* *Frilanspermen 1988* (1988)
* *Truer Rikets sikkerhet* (1989)
* *Samferdselsboka* (1990)
* *Levande alternativ* (1991)
* *Markedsføring i praksis* (1994)
* *Bedriften på Internett* (1994)
* *Pressespråket* (1998)
* *At man vil noe* (1999)
* *Skriv enda bedre* (1999)
* *Frilanshåndboka* (2000)
* *Brennmanet!* (2004)
* *Tekst & Foto* (2007)
* *Norsk funkis* (2007)
* *Hjelp barnet ditt. Foreldreveilederen* (2009)
* *Klar, men aldri ferdig* (2010)
* *Puss opp* (2012)
* *Planlegg bildet ditt* (2012)
* *Skriv klart med NTB* (2012)
* *Skriv godt* (2013)

## Referanser


## Eksterne lenker
* Presentasjon av Lars Aarønæs i Forfatterkatalogen på Forfattersentrums nettsider
*
Peder Farup

**Peder Farup** (født 27. september 1875 i Larvik, død 8. februar 1934 i Aker) var en norsk  kjemiker, farmasøyt og industrimann.

## Familie
Han var sønn av kjøpmann Fritz Nicolai Huitfeldt Farup (1838–90) og Karen Elise Eriksen (1848–1922). 

## Utdanning og virke
Han tok middelskoleeksamen i hjembyen og var apotekerlærling, før han flyttet til Kristiania, først for å bli  cand.pharm. i 1897, dernest for å jobbe som farmasøyt. 

Så studerte han i Tyskland ved Georg-August-Universität Göttingen,  fysikalsk kjemi under den senere nobelprisvinnende professor Walther Nernst. Han ble tilkjent en  doktorgrad i 1902 og jobbet så et par år som privatassistent for professor Heinrich Jacob Goldschmidt ved Universitetet i Kristiania, inntil han i 1904 ervervet et examen artium som gav ham rett til fast ansettelse, først som amanuensis ved metallurgisk laboratorium fra 1905. 

Han ble i 1909 tilsatt som den første professor i uorganisk kjemi ved det nyopprettede NTH. Sykdom gjorde at han måtte si opp i 1918 for å returnere til hovedstaden, der han fikk i gang sitt eget private lille laboratorium og 1923–25 ha oppgaver for det lokale apoteket Bjørnen. 

I 1925 ble han kåret til professor i farmasøytisk kjemi ved Universitetet i Oslo. Frem til han ga seg i 1932 fikk han på plass en ny utdanning i farmasøyteri. 

Fra 1931 til sin død i 1934 drev han St. Hanshaugen apotek. 

På oppdrag fra Elkem startet han i 1908 forsøk sammen med en Gustav Adolf Jebsen. Deres mange forsøk handlet om å lage jern og stål med elektriske strømmer, samt det å lage  titanhvitt, som ble første steg i det som ble den tekniske titanfargeindustrien i Norge, for eksempel med etableringen av Titan A/S i Fredrikstad i året 1916.

Han var innvalgt i Det Norske Videnskaps-Akademi i 1908, satt som leder for  Norsk Kjemisk Selskap 1924–26.

## Referanser
Curiini

* Se Systematisk inndeling

**Curiini** er en gruppe av biller som tilhører den artsrike underfamilien Cerambycinae i familien trebukker (Cerambycidae).

## Utseende
Nokså små, spinkle, stort sett lysbrune trebukker. Antennene er lengre enn kroppen. Pronotum er tydelig lengre enn bredt. Lårene er tykke og klubbeformede, med en kraftig tann på innersiden nær spissen.

## Levevis
Larvene lever i død ved, mest av løvtrær.

## Utbredelse
Gruppen er utbredt i Mellom- og Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Curiini LeConte, 1873
******** Slekten *[[Curiosa]]* Micheli, 1983 - én art, noen ganger plassert i *Plectromerus*
******** Slekten *[[Curius]]* Newman, 1840
******** Slekten *[[Plectromerus]]* Haldemann, 1847

## Kilder

* Liste over slektene
* Katalog med utbredelsesdata, ''Curius'' spp. 
* Katalog med utbredelsesdata, ''Plectromerus'' spp. 
## Eksterne lenker
* 
* Bildegalleri over ''Curius'' spp. 
* Bildegalleri over ''Plectromerus'' spp.